جين مانسفيلد

جين مانسفيلد (Jayne Mansfield) (19 ابريل 1933 - 29 يونيه 1967) ممثلة و مغنية امريكية ، اسمها الحقيقى ڤيرا چين پالمر (Vera Jayne Palmer)

 نشأتها 
اتولدت جين مانسفيلد يوم 19 ابريل 1933 فى مدينة برين مار فى ولاية بنسيلفانيا الامريكية ، و أسرتها من اصول بريطانية و ألمانية

 شغلها 
فى سنة 1950 خلصت جين مانسفيلد دراستها الثانوية و بعد كده اشتغلت موديل عريان لحساب مجله بلاى بوى Playboy وسافرت لمدينة اوستن فى ولاية تكساس وهناك اشتغلت برضه موديل عريان بس كان لحساب طلبة كلية الفنون
فى شهر فبراير 1958 اشتغلت جين مانسفيلد رقاصة استربتيز فى نايتكلاب Tropicana Las Vegas فى مدينة لاس ڤيجاس فى ولاية نيڤادا

ابتدت جين مانسفيلد مشوارها الفنى فى مجال السينيما بعدما مضت عقد مع شركة 20th Century Fox ومثلت اكتر من 25 فيلم كان اشهرهم فيلم !Promises! Promises سنة 1963
 حياتها الشخصية 
جين مانسفيلد اتجوزت تلات مرات : جوزها الاولانى كان مدير علاقات عامة اسمه پاول مانسفيلد (Paul Mansfield) اتجوزته سنة 1950 وخلفت منه بنتها الكبيرة الممثلة جين مارى مانسفيلد (Jayne Marie Mansfield) بعد كده اتطلقت منه سنة 1958 ، اما جوزها التانى فكان الممثل ولاعب كمال الاجسام الراحل ميكى هارجيتاى (Micky Hargitay) اللى اتجوزته سنة 1958 وخلفت منه ولدين اسمهم ميكلوش (Miclos Hargitay) و زولتان (Zoltan Hargitay) وبنت واحدة هى الممثلة ماريسكا هارجيتاى (Mariska Hargitay) و بعد كده اتطلقت منه سنة 1964 ، و اخيرا جوزها التالت كان المخرج مات سيمبير (Matt Cimber) اللى اتجوزته سنة 1964 وخلفت منه ولد واحد اسمه انطونيو (Antonio Kimber)
 وفاتها 
فى يوم 29 يونيه 1967 اتعرضت جين مانسفيلد لحادث مرورى لما كانت سايقة عربيتها واتخبطت بيها فى لورى رش مبيدات فى مدينة سليدل فى ولاية لويزيانا وماتت فى ساعتها متأثرة بالاصابات اللى حصلتلها نتيجة الحادثة دى



 مصادر 

 لينكات برانيه 



تصنيف:ممثلات امريكان
تصنيف:موديلات امريكيات
تصنيف:موديلات بلاى بوى
تصنيف:بلاى بوى بلاى ميت
تصنيف:مغنيات امريكيات
تصنيف:رقاصات امريكيات
تصنيف:ممثلات اغراء
تصنيف:مغنيات اغراء
تصنيف:امريكان بريطانيين
تصنيف:امريكان المان
تصنيف:دارسين فى جامعة كاليفورنيا (لوس انجليس)
تصنيف:فايزين جايزة المسرح العالمى